《中甫过斋中烹茗清谈试笔写图因题其上三首》
明代·居节

满城车马看春忙，君独携琴顾草堂。
我亦兴来扶病坐，鼠须闲吮墨花香。

作者简介：明苏州府吴县人，字士贞，号商谷。师文徵明，善书画。工诗。家本业织，籍隶织局。织监孙隆召之见，不往。隆怒，诬以欠官帑，拘系，破其家。乃僦居于半塘，吟咏自如。或绝粮，则晨起画疏松远岫一幅，令僮子易米以炊。后终穷死。有《牧逐集》。